Lilly King

**Lilly King** (s. 10. helmikuuta 1997 Evansville, Indiana) on yhdysvaltalainen uimari, joka on voittanut kolme olympiakultaa sekä yksitoista pitkän ja seitsemän lyhyen radan maailmanmestaruutta. Hän on erikoistunut rintauintiin.

King nousi juniori- ja yliopistomenestyksen jatkona aikuisten huipulle vuonna 2016. Rio de Janeiron olympialaisissa hän voitti kultaa 100 metrin rintauinnissa 0,57 sekuntia hopeamitalisti Julija Jefimovaa nopeampana. Toisen kultamitalin hän voitti 4&nbsp;×&nbsp;100 metrin sekauintiviestissä, jossa hän ui rintauintiosuuden. Hän osallistui olympialaisissa myös 200 metrin rintauintiin, jossa hän sijoittui 12:nneksi.

Windsorin lyhyen radan MM-kilpailuissa 2016 King voitti kultaa 50 metrin rintauinnissa sekä kolmessa viestissä: naisten 4&nbsp;×&nbsp;50 metrin sekauintiviestissä, naisten 4&nbsp;×&nbsp;100 metrin sekauintiviestissä ja sekajoukkueiden 4&nbsp;×&nbsp;50 metrin sekauintiviestissä. Lisäksi hän saavutti hopeaa 100 metrin rintauinnissa. Vuonna 2017 King voitti Budapestin pitkän radan MM-kilpailuissa neljä kultamitaia maailmanennätysajoin: 50 metrin rintauinnissa (29,40), 100 metrin rintauinnissa (1.04,13), naisten 4&nbsp;×&nbsp;100 metrin sekauintiviestissä (3.51,55) ja sekajoukkueiden 4&nbsp;×&nbsp;100 metrin sekauintiviestissä (3.38,56). Tokion Tyynenmeren-mestaruuskilpailuissa 2018 King voitti kultaa 100 metrin rintauinnissa sekä saavutti hopeaa 200 metrin rintauinnissa ja 4&nbsp;×&nbsp;100 metrin sekauintiviestissä.

King saavutti Gwangjun MM-kilpailuissa 2019 kultaa 50 metrin rintauinnissa ajalla 29,84, 100 metrin rintauinnissa ajalla 1.04,93 ja naisten 4&nbsp;×&nbsp;100 metrin sekauintiviestissä ajalla 3.50,40. Lisäksi hän sai hopeaa sekajoukkueiden 4&nbsp;×&nbsp;100 metrin sekauintiviestissä.

King saavutti vuodelle 2021 siirretyissä Tokion olympialaisissa hopeaa 200 metrin rintauinnissa ja 4&nbsp;×&nbsp;100&nbsp;metrin sekauintiviestissä sekä pronssia 100 metrin rintauinnissa. Hän voitti Budapestissa 2022 maailmanmestaruuden 200 metrin rintauinnissa ajalla 2.22,41 sekä molemmissa 4&nbsp;×&nbsp;100 metrin sekauintiviesteissä.

King saavutti Melbournen lyhyen radan MM-kilpailuissa 2022 kultaa 100 metrin rintauinnissa ajalla 1.02,67 ja 4&nbsp;×&nbsp;100 metrin sekauintiviestissä, hopeaa 200 metrin rintauinnissa ja 4&nbsp;×&nbsp;50 metrin sekauintiviestissä sekä pronssia 50 metrin rintauinnissa. Fukuokan pitkän radan MM-kilpailuissa 2023 hän sai kultaa 4&nbsp;×&nbsp;100 metrin sekauintiviestissä ja hopeaa 50 metrin rintauinnissa sekä sijoitui 100 ja 200 metrin rintauinneissa neljänneksi. Pariisin olympialaisissa 2024 hän voitti kultaa 4&nbsp;×&nbsp;100 metrin sekauintiviestissä maailmanennätysajalla 3.49,63 sekä oli neljäs 100 metrin ja kahdeksas 200 metrin rintauinnissa. Saman vuoden Budapestin lyhyen radan MM-kilpailuissa hän saavutti kultaa 4&nbsp;×&nbsp;100 metrin sekauintiviestissä maailmanennätysajalla 3.40,41, hopeaa 100 metrin rintauinnissa ja sekajoukkueiden 4&nbsp;×&nbsp;100 metrin sekauintiviestissä sekä pronssia 50 metrin rintauinnissa. Singaporen MM-kilpailuissa 2025 hän sai kultaa naisten 4&nbsp;×&nbsp;100 metrin sekauintiviestissä.

## Henkilökohtaiset ennätykset
### 50 metrin rata

## Lähteet